## Odluka o utvrđivanju osnovice i stope za obračunavanje doprinosa Privrednoj komori Dalmacije u 1991. godini

### NN 20/1991 (30.4.1991.), Odluka o utvrđivanju osnovice i stope za obračunavanje doprinosa Privrednoj komori Dalmacije u 1991. godini

# PRIVREDNA KOMORA DALMACIJE

Na temelju člana 41. Zakona o udruživanju u privredne komore, člana
60. i 130. Statuta Privredne komore Dalmacije - Split, te ovlaštenja Skupštine
Komore od 25 siječnja 1991. godine, Izvršni odbor Komore na sjednici 26.
ožujka 1991. godine donosi

## ODLUKU

### o utvrđivanju osnovice i stope za obračunavanje doprinosa Privrednoj komori Dalmacije u 1991. godini

Članak 1.

Doprinos Privrednoj komori Dalmacije, u skladu sa zakonom, plaćaju članice
Komore:

- poduzeća u državnom, društvenom, zadružnom, mješovitom i privatnom
vlasništvu, složeni oblici udruživanja odnosno organiziranja poduzeća,
te druge pravne i fizičke osobe koje obavljaju privrednu djelatnost,

- banke, mješovite banke i druge financijske organizacije,

- zajednice osiguranja, zajednice rizika, zajednice reosiguranja i drugi
oblici udruživanja djelatnosti osiguranja.

Članak 2.

Osnovica za obračunavanje doprinosa članica Komori je bruto osobni dohodak.
Osnovica za samostalne privrednike koji porez plaćaju u paušalnom godišnjem
iznosu je osnovica koju utvrdi nadležni općinski organ za obračun doprinosa
republičkim fondovima. Članak 3. Stopa za obračunavanje doprinosa za sve
članice Komore utvrđuje se u visini od 0,25% na osnovicu.

Članak 4.

Ukupna stopa za obračunavanje doprinosa samostalnih privrednika Privrednoj
komori Dalmacije, Savezu udruženja samostalnih privrednika Dalmacije i
udruženjima samostalnih privrednika utvrduje se u visini od 1.26%.

Članak 5.

Doprinos samostalnih privrednika raspoređuje se

- općinskim udruženjima samostalnih privrednika 51,59%

- Savezu udruženja samostalnih privrednika 28,57%

- Privrednoj komori Dalmacije 19,84%

Članak 6.

Doprinos poljoprivrednih zadruga ustupa se Zadružnom savezu Dalmacije
za obavljanje poslova iz programa rada. Zadružni savez Dalmacije utvrđuje
osnovicu i stopu, te preuzima odgovornosti i obaveze u pogledu naplate
i korištenja sredstava doprinosa.

Članak 7.

Doprinos Komori uplaćuje se na račun Privredne komore Dalmacije - Split
broj 34400-637-1744 kod Službe društvenog knjigovodstva na dan uplate poreza
i doprinosa iz osobnih dohodaka.

Članak 8.

Obračun i naplatu doprinosa samostalnih privrednika vrše općinske uprave
prihoda u skladu sa zaključenim ugovorima.

Članak 9.

lzvršni odbor Komore će u slučaju zakonske izmjene obračuna i iskazivanja
osnovice za obračun doprinosa Komori izvršiti korekciju stope doprinosa
na način da obaveze članice ostane na razini utvrđenoj ovom odlukom.

Članak 10.

Izvršni odbor Komore daje obavezna objašnjenja za provođenje odredaba
ove odluke i u slučaju potrebe pojedine njene odredbe usklađuje s propisima
i primjedbama nadležnih organa.

Članak 11.

Ova odluka stupa na snagu danom donošenja, a primjenjivat će se na isplaćene
osobne dohotke od 1. sijećnja 1991. godine. Članice Komore izvršit će obračun
uplaćene akontacije prema odredbama članka 2. i 3. ove odluke prilikom
prve isplate osobnih dohodaka.

Broj : 01-25/2-91

Split, 26. ožujka 1991.

Predsjednik Privredne komore Dalmacije

**dr. Špiro Gizdić, v. r.**

Odluka, NN 20/1991-643